CELEX: 32017D1458
Language: hu
Date: 2017-08-10 00:00:00
Title: A Tanács (KKBP) 2017/1458 végrehajtási határozata (2017. augusztus 10.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról

11.8.2017   
            
            
               HU
            
            
               Az Európai Unió Hivatalos Lapja
            
            
               L 208/36
            
         A TANÁCS (KKBP) 2017/1458 VÉGREHAJTÁSI HATÁROZATA
   (2017. augusztus 10.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1) és különösen annak 12. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2015. július 31-én elfogadta a (KKBP) 2015/1333 határozatot.
            
         
               (2)
            
            
               Az Egyesült Nemzetek Biztonsági Tanácsának az 1970 (2011) sz. ENSZ BT-határozat alapján létrehozott bizottsága 2017. augusztus 2-án egy hajót felvett a korlátozó intézkedések hatálya alá tartozó hajók jegyzékébe.
            
         
               (3)
            
            
               A (KKBP) 2015/1333 határozat V. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A (KKBP) 2015/1333 határozat V. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2017. augusztus 10-én.
      
         
            a Tanács részéről
         
         
            az elnök
         
         M. MAASIKAS
      
   
   
      (1)  HL L 206., 2015.8.1., 34. o.
   
   
      MELLÉKLET
      
                  1.
               
               
                  A (KKBP) 2015/1333 határozat V. mellékletében szereplő, korlátozó intézkedések hatálya alá tartozó hajók jegyzéke az alábbi hajóval egészül ki:
                  B.   Szervezetek
                  
                  1.   Név: Lynn S
                  
                  
                     Kiegészítő információk
                  
                  IMO száma: 8706349; a jegyzékbevételre a 2362 (2017) sz. határozat (2) bekezdésével meghosszabbított és módosított 2146 (2014) sz. határozat 10. pontjának a) és b) alpontja alapján került sor (a berakodásra, szállításra és kirakodásra, valamint a kikötőkbe való belépésre vonatkozó tilalom). Amennyiben azt a Bizottság a 2146 (2014) sz. határozat 12. pontja értelmében nem vonja vissza előbb, a jegyzékbevétel a 2146 (2014) sz. határozat 11. pontja értelmében 2017. augusztus 2-tőlnovember 2-ig érvényes. Lobogó szerinti állam: Saint Vincent és Grenadine-szigetek. 2017. július 26-án a hajó nemzetközi vizeken tartózkodott, Ciprustól délkeleti irányban megközelítőleg 50 tengeri mérföld távolságra.